4. PIELIKUMS

IEKŠDEDZES MOTORA LIETDERĪGĀS JAUDAS MĒRĪŠANAS METODE

1. Šos noteikumus piemēro metodei, ar ko nosaka iekšdedzes motora, kuru darbina ar mainīgiem apgriezieniem, jaudas līkni pie pilnas slodzes attiecībā pret motora apgriezieniem, un ar ko nosaka iekšdedzes motora nominālos apgriezienus un nominālo lietderīgo jaudu pie nemainīgiem apgriezieniem.

2. Testa apstākļi

2.1. Motoram ir veikta piestrāde saskaņā ar ražotāja ieteikumiem.

2.2. Ja jaudas mērījumu var veikt tikai motoram ar uzstādītu pārnesumkārbu, ņem vērā pārnesumkārbas efektivitāti.

2.3. Palīgiekārtas un iekārtas

2.3.1. Uzstādāmās palīgiekārtas un iekārtas

Testa laikā motora darbībai nepieciešamās palīgiekārtas paredzētajam izmantojumam (uzskaitītas 1. tabulā) uzstāda testa stendā pēc iespējas tādā pašā stāvoklī kā paredzētajā izmantojumā.

2.3.2. Noņemamās palīgiekārtas un iekārtas

Atsevišķas palīgiekārtas, kuru definīcijas ir saistītas ar mašīnas darbību un kuras var montēt uz motora, testa veikšanai jānoņem. Tās ir, piemēram, šādas (saraksts nav izsmeļošs):

a) bremžu gaisa kompresors;

b) stūres pastiprinātāja kompresors;

c) balstiekārtas kompresors;

d) gaisa kondicionēšanas sistēma

Ja palīgiekārtas nevar noņemt, var noteikt to patērēto jaudu bez slodzes un pieskaitīt to izmērītajai motora jaudai (sk. h) piezīmi 1. tabulā). Ja šī vērtība pārsniedz 3 % no maksimālās jaudas pie testa apgriezieniem, to drīkst verificēt testēšanas iestāde.

1. tabula

Uzstādāmās iekārtas un palīgiekārtas motora jaudas noteikšanas testa veikšanai

Numurs Iekārta un palīgiekārtas Uzstādīts emisiju testa vajadzībām 1 Ieplūdes sistēma Ieplūdes kolektors Jā Kartera emisiju vadības sistēma Jā Gaisa plūsmas mērītājs Jā Gaisa filtrs Jā (1) Ieplūdes klusinātājs Jā (1) 2 Izplūdes sistēma Izplūdes pēcapstrāde Jā Izplūdes kolektors Jā Savienotājcaurules Jā (2) Klusinātājs Jā (2) Izpūtējs Jā (2) Izplūdes bremze Nē (3) Pūtes ierīce Jā 3 Degvielas padeves sūknis Jā (4) 4 Karburācijas aprīkojums Karburators Jā Elektroniska vadības sistēma, gaisa plūsmas mērītājs utt. Jā Gāzes motoru iekārtas Spiediena reduktors Jā Iztvaicētājs Jā Maisītājs Jā 5 Degvielas (benzīna un dīzeļdegvielas) iesmidzināšanas iekārta Priekšfiltrs Jā Filtrs Jā Sūknis Jā Augstspiediena caurule Jā Sprausla Jā Elektroniskā vadības sistēma, sensori utt. Jā Regulators / vadības sistēma Jā Automātiska regulējošā zobstieņa apturēšana pie pilnas slodzes atkarībā no atmosfēras apstākļiem Jā 6 Šķidrumdzesēšanas iekārta Radiators Nē Ventilators Nē Ventilatora apvalks Nē Ūdenssūknis Jā (5) Termostats Jā (6) 7 Gaisdzese Dzesētājapvalks Nē (7) Ventilators vai pūtējs Nē (7) Temperatūras regulēšanas ierīce Nē 8 Pūtes iekārta Kompresoru piedzen vai nu tieši motors, vai/un izplūdes atgāzes Jā Pūtes gaisa dzesētājs Jā (7) (8) Dzesēšanas sūknis vai ventilators (ar piedziņu no motora) Nē (7) Dzesējošās vielas plūsmas vadības ierīce Jā 9 Papildu testa stenda ventilators Jā, ja nepieciešams 10 Pretpiesārņošanas ierīce Jā 11 Iedarbināšanas iekārta Jā vai testa stenda iekārta (9) 12 Smēreļļas sūknis Jā 13 Atsevišķas palīgiekārtas, kuru definīcijas ir saistītas ar autoceļiem neparedzētas mobilās tehnikas darbību un kuras var montēt uz motora, testa veikšanai jānoņem. Tās ir, piemēram, šādas (saraksts nav izsmeļošs): i) bremžu gaisa kompresors; ii) stūres iekārtas kompresors; iii) balstiekārtas kompresors; iv) gaisa kondicionēšanas sistēma. Nē

2.4. Iestatīšanas nosacījumi

Lietderīgās jaudas noteikšanas testā izmantojamie iestatīšanas nosacījumi ir norādīti 2. tabulā.

2. tabula

Iestatīšanas nosacījumi

1. Karburatora(-u), iztvaicētāja/spiediena regulatora iestatījumi Saskaņā ar ražotāja ražojuma specifikācijām un izmantojot bez tālākām izmaiņām konkrētajam lietojumam. 2. Iesmidzināšanas sūkņa padeves sistēmas iestatījums 3. Aizdedzes vai iesmidzināšanas laikiestate (laikiestates līkne) 4. Regulatora iestatījums 5. Emisijas kontroles ierīces 6. Pūtes regulators

3. Reģistrējamie dati

3.1. Reģistrējamie dati ir norādīti 2. pielikuma A.1. papildinājumā. Veiktspējas datus iegūst stabilas darbības apstākļos ar pietiekamu svaiga gaisa padevi motoram. Sadegšanas kamerās drīkst atrasties nosēdumi, bet ierobežotā daudzumā. Testa apstākļus, piemēram, ieplūdes gaisa temperatūru, izvēlas iespējami tuvus standartapstākļiem (sk. šā pielikuma 5.2. punktu), lai samazinātu korekcijas koeficienta lielumu.

3.2. Motora ieplūdes gaisa temperatūru mēra ieplūdes gaisa kanālos. Ieplūdes retinājumu mēra tajā pašā punktā. Termometrs vai termoelements ir aizsargāts pret saskari ar degvielu un starojuma siltumu, un tas atrodas tieši gaisa plūsmā. Mērījumus veic pietiekamā skaitā vietu, lai iegūtu reprezentatīvu vidējo ieplūdes temperatūru.

3.3. Ieplūdes retinājumu mēra lejpus ieplūdes kanāliem, gaisa filtra, ieplūdes klusinātāja vai ātruma ierobežošanas ierīces (ja uzstādīta).

3.4. Absolūto spiedienu motora ieejā lejpus kompresora un siltummaiņa (ja uzstādīts) mēra ieplūdes kolektorā un jebkurā citā punktā, kurā jāmēra spiediens, lai aprēķinātu korekcijas koeficientus.

3.5. Izplūdes pretspiedienu mēra punktā, kas atrodas vismaz trīs caurules diametru attālumā lejpus izplūdes kolektora(-u) izplūdes atloka(-iem) un aiz turbokompresora(-iem), ja tāds(-i) uzstādīti. Reģistrē šā punkta atrašanās vietu.

3.6. Nekādus datus nereģistrē, līdz griezes moments, apgriezieni un temperatūras vismaz vienu minūti ir bijušas praktiski nemainīgas.

3.7. Izmēģinājuma vai nolasījumu laikā motora apgriezieni neatšķiras no izraudzītajiem apgriezieniem vairāk kā par ± 1 % vai ± 10 apgriezieniem, ņemot vērā lielāko no šīm vērtībām.

3.8. Novērotos bremžu slodzes, degvielas patēriņa un ieplūdes gaisa temperatūras datus nolasa vienlaicīgi, un šie dati ir vidējā vērtība no divām stabilizētām secīgām vērtībām, kas attiecībā uz bremžu slodzi neatšķiras vairāk kā par 2 %.

3.9. Dzesējošās vielas temperatūru izplūdē no motora uztur ražotāja noteiktajā līmenī.

Ja ražotājs temperatūru nav noteicis, tā ir 353 K ± 5 K. Gaisdzeses motoriem temperatūru ražotāja norādītajā punktā uztur + 0/– 20 K robežās no ražotāja noteiktās maksimālās vērtības standartapstākļos.

3.10. C.I. motoriem degvielas temperatūru mēra degvielas iesmidzināšanas sūkņa ieplūdē, un to uztur 306–316 K (33–43 °C) robežās. Dzirksteļaizdedzes motoriem degvielas temperatūru mēra pēc iespējas tuvāk karburatora ieplūdei vai degvielas iesmidzināšanas blokam, un to uztur 293–303 K (20–30 °C) robežās.

3.11. Smēreļļas temperatūru, ko mēra eļļas sūknī vai eļļas dzesētāja (ja uzstādīts) izplūdē, uztur motora ražotāja noteiktajā diapazonā.

3.12. Lai uzturētu temperatūras šā pielikuma 3.9., 3.10. un 3.11. punktā noteiktajās robežās, nepieciešamības gadījumā var izmantot papildu regulēšanas sistēmu.

4. Mērījumu precizitāte

4.1. Griezes moments: ± 1 % no mērītā griezes momenta. Griezes momenta mērīšanas sistēma ir kalibrēta tā, lai tiktu ņemti vērā berzes zudumi. Precizitāte dinamometra stenda mērīšanas diapazona lejasdaļā drīkst būt 2 % no mērītā griezes momenta.

4.2. Motora apgriezieni: 0,5 % no mērītā apgriezienu skaita.

4.3. Degvielas patēriņš: ± 1 % no mērītā patēriņa.

4.4. Degvielas temperatūra: ± 2 K.

4.5. Gaisa temperatūra motora ieplūdē: ± 2 K.

4.6. Barometriskais spiediens: ± 100 Pa.

4.7. Retinājums ieplūdes sistēmā: ± 50 Pa.

4.8. Pretspiediens izplūdes sistēmā: ± 200 Pa.

5. Jaudas korekcijas koeficienti

5.1. Definīcija

Jaudas korekcijas koeficients ir koeficients, ko izmanto motora jaudas noteikšanai 5.2. punktā noteiktajos atmosfēras standartapstākļos.

Po = α P

kur:

Po ir koriģētā jauda (t. i., jauda atmosfēras standartapstākļos); α ir korekcijas koeficients (αa vai αd); P ir izmērītā jauda (testa jauda).

5.2. Atmosfēras standartapstākļi

5.2.1. Temperatūra (To): 298 K (25 °C)

5.2.2. Sausas atmosfēras spiediens (Pso): 99 kPa

Sausas atmosfēras spiediena pamatā ir 100 kPa kopējais spiediens un 1 kPa ūdens tvaiku spiediens.

5.3. Atmosfēras testa apstākļi

Atmosfēras apstākļi testa laikā ir šādi:

5.3.1. Temperatūra (T)

Dzirksteļaizdedzes motoriem : 288 K ≤ T ≤ 308 K Kompresijaizdedzes motoriem : 283 K ≤ T ≤ 313 K

5.3.2. Spiediens (ps)

90 kPa < ps < 110 kPa

5.4. Korekcijas koeficienta αa un αd noteikšana (1)

5.4.1. Atmosfērisks vai turbopūtes dzirksteļaizdedzes motors

Korekcijas koeficientu αa iegūst, izmantojot šādu formulu:

kur:

ps kopējais sausas atmosfēras spiediens kilopaskālos (kPa), t. i., kopējais barometriskais spiediens mīnus ūdens tvaika spiediens; T ir motorā ieplūstošā gaisa absolūtā temperatūra, izteikta kelvinos (K).

Laboratorijā ievērojamie nosacījumi

Lai tests būtu derīgs, korekcijas koeficientam jābūt tādam, lai:

0,93 < αa < 1,07

Ja šīs robežvērtības tiek pārsniegtas, norāda iegūto koriģēto vērtību un testa ziņojumā precīzi reģistrē testa apstākļus (temperatūru un spiedienu).

5.4.2. Kompresijaizdedzes motori – koeficients αd

Kompresijaizdedzes motoru jaudas korekcijas koeficientu (αd) pie konstanta degvielas plūsmas ātruma iegūst, izmantojot šādu formulu:

αd = (fa)fm

kur:

fa ir atmosfēras koeficients; fm katram motora tipam un regulējumam raksturīgais parametrs.

5.4.2.1. Atmosfēras koeficients fa

Šis koeficients norāda vides apstākļu ietekmi (spiediens, temperatūra un mitrums) uz motorā ieplūstošo gaisu. Atmosfēras koeficienta formula dažādiem motora tipiem atšķiras.

5.4.2.1.1. Atmosfēriskie un mehāniskas spiediena pūtes motori

5.4.2.1.2. Turbokompresijas motori ar vai bez pūtes gaisa dzesēšanas

5.4.2.2. Motora koeficients fm

fm ir šāds no qc atkarīgs lielums (koriģēts atbilstoši degvielas plūsmai): fm = 0,036 qc – 1,14

un

qc = q/r

kur:

q ir mg ciklā izteikta degvielas plūsma vienā ciklā uz kopējā darba tilpuma litru (mg/(ciklā)); r ir spiediena attiecība starp kompresora izplūdi un ieplūdi. Vairāku turbokompresoru gadījumā r ir kompresijas kopējā attiecība (motoriem bez turbopūtes r = 1).

Šī formula ir spēkā qc vērtībām intervālā starp 37,2 mg ciklā un 65 mg ciklā.

qc vērtībām, kas ir zemākas par 37,2 mg ciklā, izmanto konstantu fm vērtību, kas ir vienāda ar 0,2 (fm = 0,2).

qc vērtībām, kas ir augstākas par 65 mg ciklā, izmanto konstantu fm vērtību, kas ir vienāda ar 1,2 (fm = 1,2) (sk. attēlu).

Motora koeficienta fm noteikšana

fm qc (mg/l ciklā)

5.4.2.3. Laboratorijā ievērojamie nosacījumi

Lai tests būtu derīgs, korekcijas koeficientiem αa jābūt tādiem, lai:

0,93 < αa < 1,07

Ja šīs robežvērtības tiek pārsniegtas, norāda iegūto koriģēto vērtību un testa ziņojumā precīzi reģistrē testa apstākļus (temperatūru un spiedienu).

(1) Visai ieplūdes sistēmai, kāda vajadzīga paredzētajam lietojumam, jābūt uzstādītai:

a) ja pastāv risks, ka tiks vērā ņemami ietekmēta motora jauda;

b) ja testē atmosfēriskus dzirksteļaizdedzes motorus.

Citos gadījumos drīkst izmantot ekvivalentu sistēmu un būtu jāveic pārbaude, lai pārliecinātos, ka ieplūdes spiediens neatšķiras vairāk kā par 100 Pa no augšējās robežas, ko ražotājs noteicis tīram gaisa filtram.

(2) Jāuzstāda visa izplūdes sistēma, kāda vajadzīga paredzētajam lietojumam:

a) ja pastāv risks, ka tiks vērā ņemami ietekmēta motora jauda;

b ja testē atmosfēriskus dzirksteļaizdedzes motorus.

Citos gadījumos drīkst uzstādīt ekvivalentu sistēmu ar nosacījumu, ka izmērītais spiediens neatšķiras no ražotāja noteiktās augšējās robežas vairāk kā par 1 000 Pa.

(3) Ja motorā ir iebūvēta izplūdes bremze, droseļvārstu fiksē pilnīgi atvērtā stāvoklī.

(4) Ja nepieciešams, degvielas padeves spiedienu drīkst regulēt, lai reproducētu spiedienu, kāds ir konkrētajā motora lietojumā (jo īpaši, ja tiek izmantota “degvielas atgriezes” sistēma).

(5) Dzeses šķidruma cirkulācija jānodrošina tikai motora ūdens sūknim. Šķidruma dzesēšanu drīkst nodrošināt ar ārēju kontūru tā, lai spiediena zudums šādā kontūrā un spiediens sūkņa ieplūdē pamatā saglabātos būtībā tāds pats kā motora dzeses sistēmā.

(6) Termostatu drīkst iestatīt pilnīgi atvērtā stāvoklī.

(7) Ja testa veikšanai uzstāda dzesēšanas ventilatoru vai pūtēju, rezultātiem pieskaita tā adsorbēto jaudu, izņemot motoriem, kam šādas palīgiekārtas ir motora neatņemama sastāvdaļa (t. i., gaisdzeses motoru dzesēšanas ventilatori, kas uzstādīti tieši uz kloķvārpstas). Ventilatora vai pūtēja jaudu nosaka pie tādiem apgriezieniem, kādus izmanto testā, vai nu veicot aprēķinus ar standarta parametriem, vai veicot praktiskus testus.

(8) Motorus ar pūtes gaisa dzesēšanu testē ar pūtes gaisa dzesēšanu neatkarīgi no tā, vai dzesē ar šķidrumu, vai gaisu, bet, ja ražotājs vēlas, gaisa dzesētāju drīkst aizstāt ar testu stenda sistēmu. Abos gadījumos veic ražotāja norādītos jaudas mērījumus pie katriem apgriezieniem, kad notiek motorā ienākošā gaisa maksimāls spiediena kritums un minimāls temperatūras kritums pūtes gaisa dzesētājā, motoram esot savienotam ar testa stenda sistēmu.

(9) Jaudu elektriskai vai citai iedarbināšanas sistēmai nodrošina no testa stenda.

(1) Testus drīkst veikt testa telpās ar gaisa kondicionēšanu, kurās iespējams kontrolēt atmosfēras apstākļus.

Gadījumā, ja motors ir aprīkots ar automātisku gaisa temperatūras kontroles ierīci, tad, ja ierīce ir tāda, ka pie pilnas slodzes 25 °C temperatūrā netiek pievienots uzkarsēts gaiss, testu veic ar pilnīgi aizvērtu ierīci. Ja ierīce joprojām strādā pie 25 °C, testu veic, ierīcei darbojoties parastā režīmā, un temperatūras faktora eksponents korekcijas koeficientā ir nulle (netiek veikta temperatūras korekcija).